CELEX: 32019D0385
Language: fi
Date: 2019-03-04 00:00:00
Title: Neuvoston päätös (EU) 2019/385, annettu 4 päivänä maaliskuuta 2019, Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskevan pöytäkirjan (2018–2024) tekemisestä

12.3.2019   
               
               
                  FI
               
               
                  Euroopan unionin virallinen lehti
               
               
                  L 70/1
               
            
         NEUVOSTON PÄÄTÖS (EU) 2019/385,
         annettu 4 päivänä maaliskuuta 2019,
         Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskevan pöytäkirjan (2018–2024) tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan a alakohdan v alakohdan ja 218 artiklan 7 kohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Neuvosto antoi 17 päivänä maaliskuuta 2008 asetuksen (EY) N:o 242/2008 (2) Norsunluurannikon tasavallan ja Euroopan yhteisön välisen kalastuskumppanuussopimuksen (3), jäljempänä ’sopimus’, tekemisestä. Sopimuksen voimassaoloa on jatkettu ilman eri toimenpiteitä ja se on edelleen voimassa.
                  
               
                     (2)
                  
                  
                     Sopimuksen viimeisimmän pöytäkirjan voimassaolo päättyi 30 päivänä kesäkuuta 2018.
                  
               
                     (3)
                  
                  
                     Komissio on neuvotellut unionin puolesta sopimuksen täytäntöönpanoa koskevan uuden pöytäkirjan, jäljempänä ’pöytäkirja’. Pöytäkirja parafoitiin 16 päivänä maaliskuuta 2018.
                  
               
                     (4)
                  
                  
                     Pöytäkirja allekirjoitettiin neuvoston päätöksen (EU) 2018/1069 (4). mukaisesti 1 päivänä elokuuta 2018 sillä varauksella, että sen tekeminen saatetaan myöhemmin päätökseen.
                  
               
                     (5)
                  
                  
                     Pöytäkirjaa sovelletaan väliaikaisesti sen allekirjoittamispäivästä.
                  
               
                     (6)
                  
                  
                     Pöytäkirjan tavoitteena on, että unioni ja Norsunluurannikon tasavalta, jäljempänä ’Norsunluurannikko’, voivat tehdä tiiviimpää yhteistyötä kestävän kalastuspolitiikan ja kalavarojen vastuuntuntoisen hyödyntämisen edistämiseksi Norsunluurannikon vesialueilla sekä tukea Norsunluurannikon pyrkimyksiä kehittää sinistä taloutta.
                  
               
                     (7)
                  
                  
                     Pöytäkirja olisi hyväksyttävä.
                  
               
                     (8)
                  
                  
                     Sopimuksen 9 artiklalla perustetaan sekakomitea, jäljempänä ’sekakomitea’, jonka tehtävänä on valvoa sopimuksen täytäntöönpanoa. Lisäksi sekakomitea voi pöytäkirjan 5 artiklan 4 kohdan ja 6 ja 7 artiklan mukaisesti hyväksyä tiettyjä muutoksia pöytäkirjaan. Tällaisten muutosten hyväksymisen helpottamiseksi komissio olisi valtuutettava tietyin edellytyksin hyväksymään kyseiset muutokset noudattaen yksinkertaistettua menettelyä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskeva pöytäkirja (2018–2024) unionin puolesta (5).
         
         
            2 artikla
            Neuvoston puheenjohtaja antaa unionin puolesta pöytäkirjan 14 artiklassa määrätyn ilmoituksen.
         
         
            3 artikla
            Valtuutetaan komissio tämän päätöksen liitteessä vahvistettujen säännösten ja edellytysten mukaisesti hyväksymään unionin puolesta muutokset pöytäkirjaan, jotka sekakomitean on määrä hyväksyä.
         
         
            4 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 4 päivänä maaliskuuta 2019.
            
               
                  Neuvoston puolesta
               
               
                  Puheenjohtaja
               
               A. ANTON
            
         
         
            (1)  Hyväksyntä annettu 12. helmikuuta 2019 (ei vielä julkaistu virallisessa lehdessä).
         
            (2)  Neuvoston asetus (EY) N:o 242/2008, annettu 17 päivänä maaliskuuta 2008, Euroopan yhteisön ja Norsunluurannikon tasavallan välisen kalastuskumppanuussopimuksen tekemisestä (EUVL L 75, 18.3.2008, s. 51).
         
            (3)  EUVL L 48, 22.2.2008, s. 41.
         
            (4)  Neuvoston päätös (EU) 2018/1069, annettu 26 päivänä heinäkuuta 2018, Euroopan unionin ja Norsunluurannikon tasavallan välisen kalastuskumppanuussopimuksen täytäntöönpanoa koskevan pöytäkirjan (2018–2024) allekirjoittamisesta unionin puolesta ja sen väliaikaisesta soveltamisesta (EUVL L 194, 31.7.2018, s. 1).
         
            (5)  Pöytäkirja on julkaistu virallisessa lehdessä EUVL L 194, 31.7.2018, s. 3 yhdessä sen allekirjoitusta koskevan päätöksen kanssa.
      
      
         
            LIITE
            
               UNIONIN KANNAN MUODOSTAMISTA SEKAKOMITEASSA KOSKEVAN VALTUUTUKSEN SOVELTAMISALA JA SOVELLETTAVA MENETTELY
            
            
                     
                        1)
                     
                     
                        Komissio valtuutetaan neuvottelemaan Norsunluurannikon tasavallan kanssa ja, edellyttäen että se on tarpeen ja että noudatetaan 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä:
                        
                                    a)
                                 
                                 
                                    kalastusmahdollisuuksien ja niihin liittyvien määräysten tarkistaminen pöytäkirjan 6 ja 7 artiklan mukaisesti;
                                 
                              
                                    b)
                                 
                                 
                                    pöytäkirjan 6 artiklan mukaisen alakohtaisen tuen täytäntöönpanoa koskevien sääntöjen mukauttaminen;
                                 
                              
                                    c)
                                 
                                 
                                    hoitotoimenpiteet, jotka kuuluvat sekakomitean toimivaltaan pöytäkirjan 5 artiklan 4 kohdan mukaisesti.
                                 
                              
                  
                     
                        2)
                     
                     
                        Sopimuksella perustetussa sekakomiteassa unioni
                        
                                    a)
                                 
                                 
                                    toimii niiden tavoitteiden mukaisesti, joihin unioni pyrkii yhteisen kalastuspolitiikan puitteissa;
                                 
                              
                                    b)
                                 
                                 
                                    edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen ja rantavaltioiden kanssa toteutettavan yhteisen hallinnoinnin kanssa.
                                 
                              
                  
                     
                        3)
                     
                     
                        Kun sekakomitean kokouksessa on tarkoitus hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta ilmaistavassa kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.
                        Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                     
                  
                     
                        4)
                     
                     
                        Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                     
                  
                     
                        5)
                     
                     
                        Jos seuraavissa kokouksissa, mukaan lukien paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.
                     
                  
                     
                        6)
                     
                     
                        Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja kyseisen päätöksen täytäntöönpanon mahdollisesti edellyttämien ehdotusten toimittaminen.